b"\n_START_ARTICLE_\nBefore the Devil Knows You're Dead\n_START_SECTION_\nSammendrag\n_START_PARAGRAPH_\nAndy Hanson (Philip Seymour Hoffman) er en finansdirekt\xc3\xb8r ved et firma for eiendomsmeglere i New York City. En revisjon av hele firmaet er like rundt hj\xc3\xb8rnet, og Andy vet at denne revisjonen vil avsl\xc3\xb8re at han har undersl\xc3\xa5tt fra sin arbeidsgiver for \xc3\xa5 betale for sitt rusmiddel-bruk. Andy planlegger \xc3\xa5 flykte til Brasil, fordi han tror at det ikke finnes noen utleveringsavtale mellom Brasil og USA. For \xc3\xa5 f\xc3\xa5 tak i de n\xc3\xb8dvendige \xc3\xb8konomiske midler til reisen og for \xc3\xa5 etablere seg i Brasil, klekker han en plan og f\xc3\xa5r hjelp av broren sin, Hank (Ethan Hawke), som selv har behov for penger til \xc3\xa5 betale barnebidrag og for privatskolen til datteren sin. Hank har hatt en langvarig aff\xc3\xa6re med Andys kone, Gina (Marisa Tomei), som er misforn\xc3\xb8yd med ekteskapet sitt med Andy. _NEWLINE_Hank er den velmenende av br\xc3\xb8drene, men svak, feig og lett \xc3\xa5 dominere for hans sterkere eldre bror, en hensynsl\xc3\xb8s svindler. Andy er ofte irritert og misunnelig p\xc3\xa5 sin yngre bror som fikk mer kj\xc3\xa6rlighet og hengivenhet fra sine foreldre enn han gjorde i barndommen. Andy planlegger \xc3\xa5 rane gullsmed-forretningen til foreldrene sine, og Hank g\xc3\xa5r motvillig med p\xc3\xa5 dette. Andy mener at han ikke kan v\xc3\xa6re med p\xc3\xa5 selve ranet fordi han var i nabolaget nylig, og derfor kan bli gjenkjent. De antar at kun Doris, en eldre kvinne som arbeider for foreldrene deres, skal v\xc3\xa6re butikken. Andy mener at det bare er n\xc3\xb8dvendig \xc3\xa5 bruke en lekepistol, og at forsikringen vil kompensere for de stj\xc3\xa5lne varene. Andy planlegger \xc3\xa5 selge smykkene via en forhandler som faren hans kjenner, og han forventer \xc3\xa5 f\xc3\xa5 igjen cirka 120 000 dollar fra ranet. _NEWLINE_Uten \xc3\xa5 konsultere Andy, ansetter Hank en bekjent, Bobby Lasorda (Brian F. O'Byrne), en erfaren tyv, for \xc3\xa5 hjelpe ham med ranet, fordi han er for redd for \xc3\xa5 gj\xc3\xb8re det alene. Bobby viser ham en ekte pistol, og bestemmer seg for \xc3\xa5 beg\xc3\xa5 ranet selv. Det ranerne ikke vet er at br\xc3\xb8drenes mor, Nanette (Rosemary Harris), er vikar for Doris n\xc3\xa5r ranet finner sted. Ranet g\xc3\xa5r galt n\xc3\xa5r Nanette trekker en pistol mot Bobby, og de havner i en skuddveksling. Bobby d\xc3\xb8r i butikken, og Nanette faller i koma. Hun d\xc3\xb8r en uke senere p\xc3\xa5 sykehus n\xc3\xa5r ektemannen Charles (Albert Finney) g\xc3\xa5r med p\xc3\xa5 \xc3\xa5 koble henne av respirator. Charles, misforn\xc3\xb8yd med politiets etterforskning, bestemmer seg for \xc3\xa5 granske ranet p\xc3\xa5 egen h\xc3\xa5nd, og han blir besatt av \xc3\xa5 finne ut hvem som var involvert. Senere blir Hank konfrontert av Bobbys bror Dex (Michael Shannon), som krever \xc3\xb8konomisk kompensasjon for Bobbys' d\xc3\xb8d for \xc3\xa5 ta seg av s\xc3\xb8steren sin, Chris (Aleksa Palladino), Bobbys enke. Andy er borte fra kontoret sitt, og hans overordnede p\xc3\xa5 jobben pr\xc3\xb8ver gjentatte ganger \xc3\xa5 kontakte ham ang\xc3\xa5ende uregelmessigheter i regnskapet som ble avdekket under revisjonen. _NEWLINE_Andy og Charles har en lang samtale, og Andy sier han alltid har f\xc3\xb8lt seg som en outsider i familien. Samtalen utvikler seg til en krangel, og Charles sl\xc3\xa5r til ham. Andy g\xc3\xa5r sin vei umiddelbart, og i sitt eget hjem har Andy et f\xc3\xb8lelsesmessig sammenbrudd p\xc3\xa5 grunn av forholdet til faren sin. Senere, forteller Andys kone at sjefen hans har pr\xc3\xb8vd \xc3\xa5 komme i kontakt med ham, og hun uttrykker sin \xc3\xb8kende frustrasjon over ekteskapet deres. Andy, er opptatt med \xc3\xa5 dekke over for underslagene sine fra bedriften, og han reagerer knapt n\xc3\xa5r Gina sier at hun vil g\xc3\xa5 fra ham. Gina pr\xc3\xb8ver \xc3\xa5 f\xc3\xa5 en f\xc3\xb8lelsesmessig reaksjon fra ham, og avsl\xc3\xb8rer sin aff\xc3\xa6re med Hank f\xc3\xb8r hun g\xc3\xa5r sin vei. Charles, som leter etter informasjon om ranet, bes\xc3\xb8ker den samme mannen som Andy planla \xc3\xa5 selge smykkene til etter ranet. Etter en krangel som indikerer at Charles og gullsmeden har kjent og mislikt hverandre i flere ti\xc3\xa5r, gir gullsmeden Andys visittkort til Charles, og avsl\xc3\xb8rer at Andy nylig kom til ham og \xc3\xb8nsket \xc3\xa5 selge noen kostbare smykker. Charles begynner umiddelbart \xc3\xa5 lete etter Andy. Andy pr\xc3\xb8ver \xc3\xa5 l\xc3\xb8se utpressing-situasjonen med Dex ved \xc3\xa5 rane en heroin-selger, og deretter planlegger han \xc3\xa5 flykte utenlands. _NEWLINE_I heroin-selgerens leilighet stjeler Andy og Hank pengene hans. Hank blir sjokkert over at Andy i kaldt blod dreper heroin-selgeren og kunden som tilfeldigvis var der. Br\xc3\xb8drene g\xc3\xa5r for \xc3\xa5 betale Dex, men Andy impulsivt dreper ham ogs\xc3\xa5 av frykt for at Dex skal fortsette \xc3\xa5 presse dem for penger. Andy har ogs\xc3\xa5 planer om \xc3\xa5 drepe Bobbys enke, men Hank nekter. Andy sl\xc3\xa5r til Hank med pistolen sin, og avsl\xc3\xb8rer at han vet alt om Hanks forhold til Gina. Chris skyter og skader Andy med pistolen til Bobby. Hank forlater broren sin og legger igjen litt penger til Chris f\xc3\xb8r han flyktet med pengene, narkotika og brukerutstyret som de sjal fra heroin-selgeren. I mellomtiden leter Charles fremdeles etter Andy. Andy bryter sammen og beklager til faren sin for alt, og han forklarer at Nanettes d\xc3\xb8d var en ulykke. Charles godtar tilsynelatende unnskyldningen hans f\xc3\xb8r han kveler Andy med en pute. Andy pr\xc3\xb8ver \xc3\xa5 stoppe faren sin, men blir raskt overmannet."